Bakung

Bakung, bakong (dua-dua dalam ), bakuh, melung, landap, selandap atau tembaga suasa (nama botani: Crinum asiaticum) merupakan sejenis pokok beracun dalam keluarga Amaryllidaceae. Spesies ini tumbuh asli di pulau-pulau Lautan Hindi, Asia Timur, Asia Tenggara tropika, Australia dan pulau-pulau Pasifik. Ia ditanam sebagai tumbuhan hiasan.

 Botani 
Pokok bakung merupakan sejenis tumbuhan herba yang tumbuh dari bebawang seberat 5-9 kg. Daun-daun pokok ini berbentuk tirus dan berwarna hijau gelap, daun-daun ini biasanya memanjang sehingga 1 meter dari pangkal tanah sampai hujung daun dengan lebar 10 sm.

Bunganya muncul dalam jambak payung 8-9 sm atas batang tebal; setiap jambak ada 10–24 kuntum bunga. Setiap kuntum berwarna putih dan berbentuk corong yang membuka menjadi ranggi tirus 4.5–9 sm panjang dan 6–9 mm lebar. Bunga-bunga ini mengeluarkan bau wangi pada waktu malam.

 Penanaman 
Pokok bakung membiak dengan kaedah bebawang. Apabila matang, bebawang boleh dipisahkan kepada beberapa butir kecil berumpun yang boleh dialih ke tempat yang lain dan ditanam dengan medium tanaman yang baru atau bawah tanah sahaja. Ia memerlukan banyak cahaya matahari. 

 Kegunaan 
Ia digunakan sebagai ubatan dalam perubatan tradisional.

 Rujukan  

 Pautan luar 
 http://pkukmweb.ukm.my/~ahmad/tugasan/s2_99/a57432.htm
 http://www.chiangmai-chiangrai.com/glorious-colors-of-nature.html
Bakung